Hei! Olen Maarit Verkkoperä.
Tervetuloa Sanaa naisilta -ohjelmaan, -
jonka olen otsikoinut Tukikohtana taivas.
Hienoa, että on Taivas TV!
Tykkään scifi-elokuvista.
Niissä käsitellään minusta aiheita, -
jotka myös ovat Raamatussa tosi paljon esillä.
Niissä käsitellään usein hyvän ja pahan taistelua, -
ihmisen vapaata tahtoa tai robotteja, androideja, -
monia aiheita, joita ei ihan suoraan liittäisi Raamattuun.
Kun katsoo syvemmälle, niin näitä syviä kysymyksiä monet pohtivat -
elokuvienkin kautta, niiden käsikirjoitusten kautta.
Olen siis otsikoinut ohjelman näin: Tukikohtana taivas.
Ajatellaan nyt vähän epäperinteisesti -
tätä koko kokonaisuutta, missä me tällä hetkellä olemme.
Olemme pallon pinnalla, joka kulkee vinhaa vauhtia avaruudessa -
tähden ympärillä.
Se on matemaattisen tarkasti sijoitettuna kulkemalleen radalle.
Näin ilmasto on sopiva ihmiselle.
Aurinko ei ole liian kaukana eikä liian lähellä.
Olemme galaksien keskellä.
Valovuosien mittaisten. Kokoa ei vielä ihmiskunta tiedä.
Ne ovat jotenkin tosi mielenkiintoisia kysymyksiä.
Entä sitten tämä Raamatun kertoma asia, -
että Jumala, ikuinen Henki, meidän Luojamme on tullut ihmiseksi -
eli astunut tänne maapallolle ja tullut yhdeksi meistä?
Se on vähän niin kuin joku ihminen tulisi muurahaiseksi.
Hän päättäisi syntyä muurahaiseksi, jos se olisi mahdollista -
ja eläisi siellä muurahaisen elämän.
Se on aika mielenkiintoinen ja ihmeellinen ajatus.
Minusta sen ihmeellisempää scifi-käsikirjoitusta ei olekaan, -
kuin mitä Raamattu kertoo koko ihmiskunnan synnystä, -
olemassaolosta ja tulevaisuudesta, Ilmestyskirjan tapahtumat jne.
Taivas todellakin on lähellä meitä, kuten Jeesus sanoo: -
"...eikä voida sanoa: 'Katso, täällä se on', tahi: 'Tuolla'; -
sillä katso, Jumalan valtakunta on sisällisesti teissä".
Tämä oli Luukas 17:21.
Jumalan valtakunta on sisällisesti meissä Jeesukselle kuuluvissa.
Olemme Hänessä, koska Hän on lähettänyt Pyhän Hengen.
Tämäkin on mielenkiintoinen asia, -
että matemaattisesti 1 + 1 + 1 = 1, meidän kolmiyhteinen Jumalamme.
Kukaan ei voi järjellä selittää, miten 3 = 1.
Ihminen on liian pieni siihen. Logiikkamme on liian rajallinen.
Mutta Jumala on Jumala, -
ja me elämme Hänen tarinassaan vapaalla tahdolla varustettuina.
Jokainen siinä omassa osassaan.
Raamatussa puhutaan Jumalan kirjoittamista kirjoista -
ja suunnitelmista, mitä Hänellä on jokaista varten - sinua varten, -
henkilökohtaisista persoonallisista suunnitelmista.
Kuinka monta miljardia meitä onkaan ja Jumala tuntee jokaisen!
Hän on varannut ihan ainutlaatuisen elämän ja roolin tässä kaikessa.
Hän ei kuitenkaan pakota siihen rooliin.
Hän ei ole luonut meistä robotteja, vaan ihan vapaita ihmisiä.
Hänen suunnitelmansa ja tulevaisuus Hänen kanssaan -
kannattaa ehdottomasti valita.
Sen ihmeellisempää tulevaisuutta ei voi olla olemassakaan.
Tämä aikamme täällä ajassa on lyhyt. Elämä on lyhyt.
Kun on vuosikymmeniä elänyt, niin todella voi omakohtaisesti todeta, -
että elämä on lyhyt. Nuorena se ei tunnu siltä.
Tuntuu siltä, että aika on - jos ei nyt ihan loputon -
niin joka tapauksessa tosi pitkä.
Kun alkaa kallistua loppupuolelle, niin huomaa elämän olevan lyhyt.
Kannattaa miettiä tarkkaan, miten sen käyttää.
Vihollinen tässä maailmassa kyllä valehtelee, sumuttaa, -
mitätöi ja pilkkaa uskoon liittyviä asioita.
Jos sanon uskovani Jumalaan, -
niin yleinen mielipide kertoo helposti, -
että olet jotenkin vähän tärähtänyt tai heikko.
Entä, jos sanon, että Jumala puhui minulle?
Hän oikeasti puhuu - monella tavalla, -
jopa ihan korvin kuultavalla äänellä joskus.
Silloin leimataan mieleltään sairaaksi.
Mikähän oire tuo on, kun kuulee ääniä?
Entä armolahjat? Nekin ovat ihan yliluonnollisia ja ihmeellisiä, -
Jumalan antamia.
Pyhän Hengen kautta voimme saada tulevista asioista tietoa.
Voimme saada tietoa, jota kukaan ei kerro, mutta Jumala voi kertoa -
esimerkiksi toisista ihmisistä.
Voimme puhua Pyhässä Hengessä kieliä, joita emme ole opiskelleet.
Voimme ymmärtää kieliä, joita emme ole opiskelleet.
Nämä taitaisivat mennä hallusinaation -
tai liian vilkkaan mielikuvituksen piikkiin.
No, entä sitten taivas? Se on toiveajattelua tai lasten satuja.
Ilmestyskirja kertoo siitä, mitä tapahtuu loppua kohti.
Mitä ilmeisimmäksi tulee kaikille, jotka haluavat sen nähdä -
ja nostaa laput silmiltään, -
että taivas on todellinen -
ja taivas on vaikuttamassa maan päällä.
Yliluonnollinen ulottuvuus on mittaamattoman paljon ihmeellisempi,
monimuotoisempi ja vaikuttavampi kuin osaat kuvitellakaan.
Kun Jeesus oli puhunut oman lihansa ja verensä uhraamisesta -
ja lihansa syömisestä ja verensä juomisesta opetuslapsille, -
Hän sanoo: -
"Loukkaako tämä teitä? -
Mitä sitten, jos saatte nähdä Ihmisen Pojan nousevan sinne, -
missä hän oli ennen! Henki on se, joka eläväksi tekee; -
ei liha mitään hyödytä. Ne sanat, jotka minä olen teille puhunut, -
ovat henki ja ovat elämä." Joh. 6:60-63
Jumalan valtakunta on sisällisesti meissä ja taivas vaikuttaa täällä.
Mutta niille, jotka eivät ole astuneet pelastukseen sisälle -
eivätkä ymmärrä Pyhän Hengen asioita, -
eivät ole lukeneet Raamattua ja suostuneet Jumalan läsnäoloon, -
niin heille se on monesti käsittämätöntä.
Me tiedämme kuitenkin, että nämä asiat eivät ole satuja.
Ne eivät ole mielikuvitusta eivätkä hallusinaatioita.
Ne eivät ole heikkoutta, vaan itse asiassa se, että tunnustaa Jumalan, -
ottaa Hänet vastaan, lähtee elämään ja toteuttamaan Hänen tahtoaan, -
se on rohkea askel.
Se alkaa usein siitä, että joudut -
tekemään ja valitsemaan toisin, kuin ystäväsi valitsisivat.
Joudut ehkä valitsemaan Jumalan ja ystävien välillä.
Monesti ystävät eivät näet ymmärrä valintaasi Jumalan puoleen.
Siitä se lähtee. Siitä eteenpäinkin joudumme uskovina -
täällä maailmassa kokemaan, että on taivas ja Jumala, -
mutta on myös vastapuoli.
On myös vihollinen ja vihollisen voimat.
Sen joudumme elämässämme monin tavoin konkreettisesti kohtaamaan -
erilaisten asioiden kautta.
Kuitenkin tiedämme, että Jumalalla on kaikki hallintavalta.
Hän on jo sen Raamatussa ilmoittanut. Hänellä on loppuratkaisu -
ja loppuratkaisu on hyvä.
Kun sinä olet Jeesuksen puolella, olet voittajan puolella.
Sinulla on talletettuna iankaikkinen elämä taivaassa.
Se taivas on jo täällä sinun sisimmässäsi.
Voit lähestyä joka hetki Jumalaa, pyytää Häneltä rohkeutta, -
ilmestystä, voimaa, askeleita eteenpäin, viisautta.
Hän on hyvä Isä, joka pitää huolta.
Silti olemme tässä taistelussa, ja joskus tulee haavoittumisia.
Joskus tulee tappioita, mutta lopullinen voitto on jo voitettu.
Jeesus on sen tehnyt. Hän on se Kuningas, jota odotamme takaisin.
Scifi-elokuvissa usein puhutaan siitä, -
että tulee jotain ulkopuolisia, jotain alieneja.
Me myös tiedämme, että demonit ovat todellisia, -
mutta enkelitkin ovat todellisia.
Jumalan valtakunta on todellinen, -
ja Jeesus, Kuningas, on tulossa takaisin.
Enkeleiden viestejä ja tapahtumia -
olen muutaman kerran saanut kokea.
Uskon, että tähän Jumala enemmän meitä johdattaa, -
kun tilanteet maailmassa etenevät loppua kohti.
Hän todella seisoo rinnallamme kaikella voimallaan, -
kaikella taivaan voimalla.
Me emme ole yksin. Meidän ei ennen kaikkea tarvitse pelätä.
Jeesus sanoo joka kerta lopun päivistä puhuessaan: -
Älkää pelätkö. Katsokaa, ettette pelästy. -
Kesä on lähellä. Olkaa turvallisella mielellä. -
Minä olen teidän kanssanne joka päivä maailman loppuun asti.
Kiitos, Jeesus! Sinä todella olet Kuningas. Ihmeellinen Kuningas!
Olet kanssamme joka päivä maailman loppuun asti.
Kiitos, Herra, että siunaat. Sinun käsikirjoituksesi on ihmeellinen -
ja se on voittoisa. Se tapahtuu, minkä Sinä olet sanonut.
Kiitos taivaan valtakunnasta, jonka saamme nähdä jo nyt uskon silmin -
ja kerran perillä. Sinun nimessäsi, Jeesus. Aamen.
Tekstitys: Tuula-Riitta Virrankare